CELEX: 32015R1609
Language: et
Date: 2015-09-24 00:00:00
Title: Komisjoni rakendusmäärus (EL) 2015/1609, 24. september 2015, millega kiidetakse heaks olemasoleva toimeaine propikonasooli kasutamine tooteliiki 7 kuuluvates biotsiidides (EMPs kohaldatav tekst)

25.9.2015   
            
            
               ET
            
            
               Euroopa Liidu Teataja
            
            
               L 249/17
            
         KOMISJONI RAKENDUSMÄÄRUS (EL) 2015/1609,
   24. september 2015,
   millega kiidetakse heaks olemasoleva toimeaine propikonasooli kasutamine tooteliiki 7 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Propikonasool kuulub kõnealusesse loetelusse.
            
         
               (2)
            
            
               Propikonasooli on hinnatud seoses selle kasutamisega toodetes, mis kuuluvad määruse (EL) nr 528/2012 V lisas määratletud tooteliiki 7 (pinnakaitsevahendid).
            
         
               (3)
            
            
               Taotlust hindavaks pädevaks asutuseks määratud Soome esitas 6. novembril 2013 hindamisaruande ja soovitused.
            
         
               (4)
            
            
               Kooskõlas delegeeritud määruse (EL) nr 1062/2014 artikli 7 lõike 1 punktiga b sõnastati 4. detsembril 2014 biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.
            
         
               (5)
            
            
               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 7 kuuluva tootena ja mis sisaldavad propikonasooli, määruse (EL) nr 528/2012 artikli 19 lõike 1 punktis b sätestatud nõuetele, kui on täidetud teatavad selle toimeaine kasutust reguleerivad tingimused.
            
         
               (6)
            
            
               Seepärast on asjakohane kiita heaks propikonasooli kasutamine tooteliiki 7 kuuluvates biotsiidides, kui teatavad nõuded ja tingimused on täidetud.
            
         
               (7)
            
            
               Kuna propikonasool vastab Euroopa Parlamendi ja nõukogu määruse (EÜ) nr 1907/2006 (3) XIII lisas esitatud väga püsiva (vP) aine kriteeriumidele ning Euroopa Parlamendi ja nõukogu määruse (EÜ) nr 1272/2008 (4) I lisas määratletud kriteeriumidele, mille tõttu see aine tuleb klassifitseerida 1. kategooria nahasensibiliseerijaks, peavad propikonasooliga töödeldud või seda sisaldavad tooted olema turule laskmise korral sellekohaselt märgistatud.
            
         
               (8)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (9)
            
            
               Käesoleva määrusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Propikonasool kiidetakse heaks toimeainena, mida kasutatakse tooteliiki 7 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).
   
      (4)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Propikonasool
               
               
                  IUPACi nimetus:
                  1-[[2-(2,4-diklorofenüül)-4-propüül-1,3-dioksolaan-2-üül]metüül]-1H-1,2,4-triasool
                  EÜ nr: 262-104-4
                  CASi nr: 60207-90-1
               
               
                  960 g/kg
               
               
                  1. detsember 2016
               
               
                  30. november 2026
               
               
                  7
               
               
                  Toodete hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmistel tingimustel:
                  
                              1)
                           
                           
                              tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole vastuvõetava tasemeni võimalik muul viisil vähendada, kasutatakse toodete käitlemisel sobivaid isikukaitsevahendeid;
                           
                        
                              2)
                           
                           
                              arvestades mulla jaoks kindlaks tehtud riske, esitatakse biotsiidide märgistusel ja vajaduse korral ohutuskaardil teave selle kohta, et asjaomast konservanti sisaldavate segude välistingimustes pealekandmisel tuleb pinnase kaitseks võtta vajalikud meetmed, millega hoitakse ära kaod ja minimeeritakse heide keskkonda, välja arvatud juhul, kui tõendatakse, et riske saab vastuvõetava tasemeni vähendada muul viisil;
                           
                        
                              3)
                           
                           
                              arvestades veekeskkonna jaoks kindlaks tehtud riske, ei kiideta biotsiide heaks kasutamiseks konservandina segudes, mis on ette nähtud välistingimustes mineraalsele pinnale kandmiseks, välja arvatud juhul, kui tõendatakse, et veekeskkonnaga seotud riske saab vähendada vastuvõetava tasemeni.
                           
                        Töödeldud toodete turulelaskmisel kohaldatakse järgmist tingimust:
                  isik, kes vastutab sellise töödeldud toote turulelaskmise eest, mis sisaldab propikonasooli või mida on töödeldud propikonasooli sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.